Xàtiva i els alcaldes de la segona república - Levante-EMV\nXàtiva i els alcaldes de la segona república\nCommemorem l’aniversari dels noranta anys de la proclamació de la Segona República a Xàtiva, recordant la biografia dels seus quatre alcaldes: Jose Tudela Fuster, Jose Medina Maravall, Vicente Parra Servet i Jovino Fernández Díaz. Tots quatre de diferents partits polítics, per la dreta i esquerra del pensament, que van lluitar per instaurar una veritable democràcia de sufragi universal, que impulsara una constitució que vertebrara una Espanya amb una organització autonòmica i impulsara un estat social amb drets a l’educació, el treball i la sanitat, entre d’altres.\nLa Segona República no fou mai patrimoni de cap partit polític, sinó una nova forma d’organització de l’estat, que va ser enderrocada per un colp militar que va desencadenar una Guerra Civil. El que s’ha de celebrar és la proclamació de la constitució de 1931 perque és la mare de la constitució de 1978. El 14 d’abril va ser molt trist veure a determinants partits polítics de la dreta espanyola carregant contra ella al Congrés dels Diputats. Desconeixement profund de la història d’Espanya i falta de respecte a les víctimes de la violencia política d’un període crucial per a entendre la sang que ha costat consolidar un règim democràtic a Espanya.\nEls intents per democratizar els país des d’una perspectiva xativina foren destrossats pel radicalisme i la violència política, que no sols va acabar amb la seua obra, sinó el que és pitjor, amb el dret a la vida de dos d’ells: Jose Medina Maravall i Jovino Fernández Díaz . Una brutal violència que no sols va emanar del feixisme per la dreta, sinó també per l’esquerra en forma d’anarcosindicalisme que amagant-se darrere de la llibertat i igualtat, va desenvolupar un genocidi de rectors, militants de dretes i persones benestants.\nEl primer i més efímer alcalde de la Segona República va ser Jose Tudela Fuster. Fundador a Xàtiva de la Dreta Liberal Republicana. Un nou partit que participava de l’enderrocament del règim dictatorial de Primo de Rivera, del qual ell ja havia format part com alcalde i regidor de la ciutat. Jose Tudela fou un humil fuster que arribà a tindre el seu propi magatzem de fustes en la Baixada de l’Estació. Va ser catòlic i clerical al contrari que el seu successor, i segon alcalde de la República, José Medina Maravall.\nIgual que Don José, aquest procedia de l’aristocràcia obrera. Descendia dels Maravall midoners, i dels Medina representants de la fàbrica de gas, que li va donar llum a Xàtiva abans de l’arribada de l’electricitat. Jose Medina, va viure a cavall entre dos mons, desenvolupant una ideologia de centredreta, que prompte abraçà les idees autonomistes dels republicans conservadors, que barrejaven anticlericalisme amb necessitat de fer escoles.\nPodem dir que va ser l’alcalde més important de la Segona República i el que més temps va exercir presidint l’ajuntament, des del 8 de setembre de 1931 fins al 23 de febrer de 1936, quatre anys i mig de mandat, els quals només foren interromputs per un intent de dimissió el 6 de agost de 1935, on li va substituir durant uns mesos Ricardo Ibañez Ibañez, assumint Medina de nou el càrrec, el cinc de noviembre de 1935. Uns mesos més tard va ser substituït per Vicente Parra Servet, que va arribar al poder d’una forma més que dubtosa, ja que les eleccions celebrades a Espanya eren generals, i no locals. Vicente Parra Servet era d’Izquierda Republicana i enginyer agrícola de professió.\nI alié a tots, Jovino Fernández, un socialista seguidor de Besteiro,que no era de Xàtiva ni pertanyia a la classe mitjana professional, ni a l’aristòcràcia obrera, però que va ser líder sindical de la UGT, per la branca dels ferroviaris. Va arribar al poder amb l’objectiu d’intentar frenar el desgavell àcrata, el que li farà ser alcalde sense haver sigut triat, per tal d’aturar la barbàrie de l’ estiu i la tardor del 36, i fer de Xàtiva una ciutat de reraguarda, amb l’objectiu d’ evitar l’avanç del feixisme.\nVa ser l’alcalde que més difícil ho va tindre, amb una ciutat morta de por, no per l’avanç dels feixistes, sinó per les arbitrarietats comeses per les hordes de Rafael Martínez Ballester, i que segons el propi testimoni del líder cenestista, no podent frenar els incontrolats, va abandonar el poder el 20 de gener de 1937, perquè Jovino, en nom del marxisme, posara orde, en una Xàtiva en mans d’un socialisme llibertari, que justificava l’assassinat com a motor de canvi.\nPensem que tots quatre alcaldes mereixen algun recordatori perquè tots ells en la mesura de les seues possibilitats i posicionaments ideològics, intentaren consolidar la democràcia a Xàtiva, i fins i tot dos moriren en l’intent. Així Jose Medina fou el primer a caure en ser assassinat el 1937, víctima de la violència política. Vicente Parra va fugir de la ciutat després de la conquesta del poder per part del Comité Revolucionario Unificado. Sembla que volien fer-li el mateix que a Jose Medina Maravall. Després de vint anys d’exili, es va atrevir a tornar, quan ja estava segur que no seria represaliat.\nJovino va ser afusellat a Paterna pels sublevats. Va ser executat un 28 juliol de 1939. En el seu diari de comiat, es definia como un Rojo al que el pelo se le había quedado completamente blanco. Jovino va decidir quedar-se, pensant que havia complit amb la seua obligació com a màxim mandatari de la ciutat en temps tan difícils. Allò li costà la pena de mort després d’haver lliurat la ciutat a les tropes de Franco, sense haver permés cap resistència. La carnisseria del bombardeig estava encara present com per a permetre altre sacrifici inútil de vides. I, per últim, Jose Tudela Fuster, el qual no va patir més represió, que la de vore el seu magatzem de fustes destrossat pel bombardeig de l’estació de Xàtiva, el qual havia sigut cosa dels rojos com els de Guernica, segons la versió oficial dels guanyadors, que va haver d’engolir-se durant molts anys .\nDe dos d’ells, tenim presència del seu record al nomenclàtor urbà de Xàtiva, amb dos carrers retulats com a Vicente Parra Servet i el benefactor Tudela-referit tal volta a la donació de diners que va fer a la seua mort, perquè la Col.legiata de Santa Maria tornara a tindre un òrgue tubular. Llevat d’açò mai han rebut cap homenatge institucional. És hora de fer un recordatori del seu treball a quatre persones que mereixen formar part de la memòria socarrada perquè amb els seus virtuts i defectes, intentaren lluitar per una Xàtiva millor.


Detingut mentre robava la recaptació d'un establiment\n20 de febrer de 2020 - 15: 28\nAgents de la Policia Nacional han detingut a la ciutat de Dénia a un jove de nacionalitat marroquina quan aquest es trobava a l'interior d'un establiment d'hostaleria a què havia accedit presumptament per sostreure la recaptació.\nTot va passar quan sobre dos quarts de dues de la matinada la Sala el 091-CIMACC (Centre Intel·ligent de Comandament, Comunicació i Control) de la Policia Nacional va rebre una trucada comunicant que havia saltat l'alarma d'un establiment situat a la Carretera de les Marines de la localitat de Dénia. Immediatament, dues patrulles de la Policia Nacional, les dues més properes a el lloc, es van presentar amb gran celeritat. En arribar, el presumpte culpable es trobava encara a l'interior de el local ja que no li havia donat temps a fugir.\nDetingut mentre robada en un establiment\nQuan va veure els agents va intentar escapar pel pati del darrere, saltant una tanca de més de tres metres, però els policies van córrer darrere seu aconseguint retenir-lo i procedir a la seva detenció.\nEn la fugida, el capturat va deixar anar part de el botí que havia intentat sostreure, la recaptació de el local i diverses ampolles de begudes alcohòliques, que van ser recuperades pels agents i posteriorment lliurats a el propietari de l'establiment.\nSegons van poder comprovar els policies, l'arrestat havia escalat la reixa posterior de pati de el local i posteriorment havia fracturat una vidriera amb una pedra de grans dimensions per poder accedir a el comerç i intentar sostreure la recaptació i altres objectes fins que va ser sorprès pels agents.\nEl detingut de 22 anys d'edat va ser acusat d'un delicte de robatori amb força i posat a disposició de Jutjat d'Instrucció de Guàrdia de Dénia.


Entradas Las amígdalas de mis amígdalas son mis amígdalas » Comprar Entradas\nEntradas Las amígdalas de mis amígdalas son mis amígdalas\n02/23/2019 20:00 02/24/2019 22:00 Europe/Madrid Las amígdalas de mis amígdalas son mis amígdalas Consigue tus entradas aquí para Las amígdalas de mis amígdalas son mis amígdalas, http://j.mp/2ICe66O El Prat de Llobregat, Barcelona MM/DD/YYYY 3600\nLuis Piedrahita (A Coruña, 1977) és humorista, escriptor, director de cinema i il·lusionista. Després dels onze anys d'èxit presentant els seus espectacles per Espanya i Llatinoamèrica, ara presenta la seva nova proposta: Les amígdales de les meves amígdales són les meves amígdales. Un títol que només podria haver sortit de la seva ment. Un text intel·ligent que reivindica la imaginació i l'humor més proper a la poesia. L'humor dels petits objectes. Luis Piedrahita puja als escenaris per demostrar que l’humor és un arma de construcció massiva. L’espectacle ens ensenya que la vida és com un hotel, un lloc en què hi estaràs poc temps i has d’endur-te tot el que puguis. El seu humor, reconeixible i quotidià, ens ajuda a desactivar l’enveja, l’egoísme, la desconfiança.... Luis construeix un món en què totes aquestes misèries continuen existint però, lluny de generar patiment, generen les riallades més alliberadores. Piedrahita reflexiona al voltant de les esponges de bany, les arnes, els ascensors, els hotels... i hi troba paral·lelisme inevitable entre aquests objectes i l’ànima humana. Ens convida a acompanyar-lo durant gairebé hora i mitja d'espectacle, de riures i emocions, sense més artificis que la seva personalitat, la seva veu i el seu cos. D'aquest espectacle s'ha dit que és una de les obres més enginyoses, brillants i poètiques del segle XXI. És cert però que qui ho ha dit és el propi Piedrahita.


El silenci com a art, l’error com a revelació\nFederico Frangi exposa a Barcelona una sèrie fotogràfica inspirada en els ensenyaments budistes\nDetall d’una de les fotografies que es poden veure a la Galeria H2O de Barcelona. FEDERICO FRANGI\nBarcelonaLes revelacions venen sobtades, inesperades. Revelat implica doblement velat, per tant, cal temps perquè aquest doble vel s’esvaeixi. Atendre la revelació és omplir-nos de silenci. No hi ha àmbits per a la revelació, malgrat que sovint podem parlar de religió, mística o confessions íntimes. Tot, tothora, és susceptible de ser revelat. Potser la fotografia és la tècnica que més ha evidenciat l’art de la revelació, aquesta espera d’una imatge, d’un missatge, que ens sacseja. Tot i que amb l’adveniment del digital hem perdut part d’aquest procés màgic, la revelació fotogràfica -com tota revelació- continua viva, parlant-nos. Cal temps per mirar. Quan el 2009 el fotògraf argentí establert a Barcelona Federico Frangi va decidir endur-se una càmera Rollei analògica en el seu primer viatge a l’Índia i el Nepal, potser ja intuïa que les revelacions, en tots els sentits, formarien des de llavors part de la seva vida. O potser ja havien començat.\n“A Buenos Aires jo era un nen alegre i innocent. Als 16 anys la meva germana gran, que ho era tot per a mi, va morir en un accident de trànsit. A partir d’aquí es va trencar tot, com si fins llavors hagués viscut en un miratge. Mal extrem, foscor, teràpia...”, explica assegut al pati de la gracienca Galeria H2O, on fins al 13 de novembre es pot visitar la seva exposició Sruti/Revelación.\nDesprés d’un temps de contracció, va començar a estudiar teatre -torna a obrir-se, a riure, a llegir-, que compagina amb la seva feina com a dissenyador gràfic. El 2004 decideix emigrar, passa un temps a Madrid i finalment s’instal·la a Barcelona, on comença de zero a nivell professional com a dissenyador freelance i com a actor en alguns anuncis. “El 2007 va venir a Barcelona el Dalai-lama i vaig sentir l’impuls d’anar-lo a escoltar, sense gaires expectatives, sentia curiositat. Va explicar una cosa que em va quedar gravada al cor. Quan tenim una actitud negativa, ja sigui física, mental o verbal -enveja, rancor, odi-, hem d’intentar observar-la en el moment que ens passa i, si ho aconseguim, preguntar-nos quina seria l’opció contraposada i, llavors, fer-la. A mi això em va trastocar completament, en realitat ja ho sabia, em va connectar amb aquell nen feliç abans de la mort de la meva germana. Vaig començar a estudiar amb un mestre budista i també a la Casa del Tibet, així com a meditar, llegir sobre budisme... Un temps després em van recomanar anar a escoltar el conegut lama Tenga Rinpoche (1932-2012), mestre de mestres, durant la seva visita a Barcelona. Vaig anar-hi i l’impacte va ser molt fort”.\nRecerca del mestre\nCansat del disseny gràfic, Frangi es planteja un repte: anar a buscar aquest mestre al seu monestir del Nepal. Pocs dies després, li surt una feina de publicitat amb què aconsegueix pagar-s’ho. Dit i fet. El 2009 inicia el seu periple iniciàtic, però abans passa per una coneguda botiga de fotografia de la ciutat i compra la càmera analògica que li aconsella un amic. “A 4.000 metres d’alçada, amb una llum tremenda i sobreexposició, necessitava una càmera sòlida. A les meves primeres fotos no vaig fer res més que documentar el que em passava. I és allà on decideixo dedicar-me a la fotografia. Al tornar exposo a la Casa del Tibet de Barcelona i el ressò és important. Així que arracono onze anys com a dissenyador gràfic per tornar a començar de zero amb aquesta temàtica i tècnica. Ho considero una benedicció del mestre perquè puc unir el meu interès per les arts amb l’espiritualitat”.\nEl 2012 es planteja un nou viatge, aquesta vegada de sis mesos, sobre una moto en un recorregut d’anada i tornada Delhi-Butan amb parada llarga, esclar, al monestir del seu mestre. Amb una nova càmera analògica heretada de la família, decideix especialitzar-se en retrats. És durant aquells mesos que veu l’empitjorament i la mort del lama i pot assistir als rituals funeraris amb mestres i deixebles vinguts d’arreu.\nDesprés de diverses exposicions, entre altres llocs a la seva ciutat natal, Buenos Aires (“Obrint-me camí a poc a poc, amb la meva part autodidacta, la intuïció i la ingenuïtat”), Frangi idea un nou repte. “En el meu primer viatge vaig fotografiar una nena en una parada en un poble i aquella imatge es va convertir en coneguda, va sortir als diaris, la gent la comprava. Així que em vaig proposar tornar al Nepal i buscar, sis anys després, aquella nena i, com a mínim, donar-li una còpia de la fotografia que li havia fet”. Gràcies a una campanya de micromecenatge va tornar a viatjar i finalment, “entre la culpa i l’agraïment”, es troba amb ella a l’escola on estudia. És en aquest viatge quan comença a tenir problemes amb la càmera i, un cop a Barcelona, revela els carrets i constata que estan farcits d’errors, amb moltes imatges sobreposades, tallades, velades...\n“Va haver de passar molt de temps perquè veiés el potencial que tenia allò. Soc molt literal, i aquells errors m’endinsaven en un altre nivell narratiu. A poc a poc em començaven a ressonar. En aquell moment algú que admiro molt, Laurie Anderson, va treure el disc Songs from the Bardo, en què parla precisament de l’espai intermedi entre la vida i la mort segons El llibre tibetà dels morts. Tot encaixava. Vaig triar Sruti com a títol per a l’exposició d’ara perquè en l’hinduisme és la paraula divina revelada i transmesa oralment. Crec que el silenci engloba aquestes fotografies. En l’escolta em sorgeix la revelació d’un material que primer vaig descartar i després vaig acabar valorant. Un silenci molt necessari, vital i sanador, que trobo en aquests llocs tan oberts en contrast amb el lloc d’on vinc, tan tancat, ple de soroll i informació. Recorro quilòmetres per carreteres pedregoses amb la mirada fixa a terra per no caure i de cop paro i noto l’efecte òptic de les muntanyes venint-me a sobre i em pregunto: dec estar mort? Em sento intermediari, no em preocupa si em consideren artista o fotògraf, m’agrada ser intermediari, portar coses d’un lloc i dipositar-les en un altre, generar empatia”.


Ontinyent formula un plan para reducir las valoraciones de la Dependencia\nPla de Xoc a Ontinyent per reduir les valoracions de la Dependència en 2020\nL’Ajuntament d’Ontinyent ha posat en marxa un Pla de Xoc que permetrà reduir a un mes en 2020 el termini per a les valoracions de la Dependència. L’alcalde d’Ontinyent, Jorge Rodríguez, que ha anunciat un reforçament del personal que tramita les sol·licituds per acabar amb la llista d’espera en el primer trimestre de l’any, ha destacat que “tot i les limitacions de competències en aquesta matèria, el govern ontinyentí seguirà fent tot el que puga perquè ningú es quede pel camí. Si és necessari duplicar el personal destinat la Dependència, tal com recomanen els informes tècnics, no quedarà per nosaltres”, manifestava.\nLa regidora de Política per a les Persones, Paula Soler, explicava que per a la tramitació d’aquestes ajudes és necessària la realització d’informes socials d’entorn per a la posterior aplicació d’instruments de valoració. L’acumulació de casos ve derivada del progressiu augment de sol·licituds inicials: s’ha passat de 299 en 2017 a 346 en 2018 i 478 al que portem de 2019, un augment del 60% en dos anys i d’un 38% en l’últim any. Açò comporta un retard en la realització dels informes i valoracions dins dels terminis necessaris, i una major tasca de seguiment dels casos, raó per la qual s’ha contractat 2 treballadores socials per tal de reforçar durant el temps que siga necessari a les 2 que havien desenvolupat aquestes funcions.\nPaula Soler explicava que “les dades en matèria de dependència a tot l’Estat són esgarrifoses: cada dia moren a Espanya 100 persones sense tenir reconeguda la dependència. La situació no té aspecte de revertir i a Ontinyent no som una excepció, pel que hem d’actuar en conseqüència”, assenyalava. En concret, la Taxa de Dependència a Espanya del 54,3%; a la Comunitat Valenciana és del 53,5%; a la província de València del 52,9% i a Ontinyent del 50,8%.\nSegons dades reflectides al Pla d’Inclusió Social que està ultimant l’Ajuntament per tal de desenvolupar estratègies en favor dels sectors més vulnerables, a Ontinyent es constata que en 2017 el 24,06% de la població tenia entre 60 i 80 anys, i el 5,21% tenia més de 80 anys, “tots per tant persones en situació de potencial dependència, als que cal afegir persones amb malalties mentals o discapacitats, entre altres. Una part molt important de la població que té unes necessitats especials que han de ser reconegudes per poder ser ateses”, assenyalava.\nQuant al Pla d’Inclusió i Cohesió Social d’Ontinyent, subvencionat per la Generalitat, i al qual ha anat treballant-se junt amb les associacions i entitats representades al Consell d’Inclusió i Drets Socials i la ciutadania en general, Paula Soler avançava que aquest pla està ja a la seua recta final i aviat serà sotmés a aprovació plenària. Un pla que suposa “una nova eina per desenvolupar estratègies en favor dels sectors més vulnerables, ja que ens permetrà conéixer situacions concretes, a través de les quals podrem articular i impulsar polítiques que minimitzen els factors de risc d’exclusió social i atendre les necessitats dels col·lectius més vulnerables com ara persones majors i joves, famílies i menors, persones aturades o víctimes de violència de gènere”, assenyalava.\nJorge Rodríguez: "Amb els xecs Tornem Junts Ontinyent marca el camí també en promoció de l'economia local"\nOntinyent demanarà que els ajuntaments puguen destinar els seus superàvits a pal·liar els efectes de la Covid-19\nOntinyent intensifica les tasques de control i prevenció de plagues de cara a l'estiu\nOntinyent arranca el seu autocine amb el clàssic "Grease" al pàrquing adjacent al col·legi Martínez Valls\nOntinyent obri una Oficina d’Economia Verda per facilitar l’estalvi energètic i econòmic a la ciutadania


Comentaris de la Paraula 18 juny 2013 Dimarts XI 2Co 8, 1-9 ¿Creus que el testimoni «de les comunitats cristianes de Macedònia que, tot i haver estat provades pel sofriment, se senten tan felices que de la seva pobresa extrema n’han tret un tresor de generositat» és semblant al de la teva comunitat cristiana? Des de la teva perspectiva, tu que formes part de la comunitat, ¿què hi sobra i què hi manca?\nSenyor, et dono gràcies per totes aquelles persones que, amb el seu testimoni, ajuden a avançar l’Església en el veritable amor.\nVideos de Montserrat Restauració del monestir de Santa Cecília per part de la Diputació de Barcelona Santuari del Miracle: Activitats estiu 2013 Homilia Solemnitat del Cos i la Sang de Crist Centenari de la Unió d´Antics Escolans de Montserrat Veure més Vídeos\n16.06.13 Diumenge XI durant l´any ( C ) 09.06.13 Diumenge X durant l´any ( C ) 04.06.13 Dimarts IX durant l´ any (C) 02.06.13 Solemnitat del Cos i la Sang de Crist 26.05.13 Solemnitat de la Santíssima Trinitat ( C ) Veure més Homilies\nL’Escolania tanca el curs a Andorra 'Dimarts 18, a les 21h, el cor montserratí, dirigit per Bernat Vivancos, actua a l’Auditori del Centre de Congressos d’Andorra la Vella '\nIII Festival Internacional Orgue de Montserrat. Abat Cassià M. Just, in memoriam 'Els dies 29 de juny, 20 de juliol, 2, 17 i 30 d’agost, a les 21h, es podrà gaudir del gran repertori organístic barroc, clàssic i contemporani a de la mà de l’orgue de Montserrat '\nDel 3 al 7 de juny s’ha celebrat en el Monestir de Montserrat una nova edició de l’Encuentro Ibérico Monástico benedictí 'han participat 37 superiors de comunitats de l’Orde de Sant Benet de la Península Ibèrica (26 femenines i 11 masculines). '\nEls primers gestos del Papa Francesc, analitzats pel P. Bernabé Dalmau Montserrat, 7 de juny 2013 'L’autor del llibre convida a contemplar i a fer cas del nou Papa per tal de fomentar en el poble cristià “el sentit de la veritable comunió i de la respectuosa simpatia per a la persona” '


1) Planificar i gestionar conjuntament amb la resta de l’equip, la vigilància de la salut dels treballadors, tant individual com col·lectiva, establint els protocols adients.\n7)Assegurar la qualitat assistencial a través del compliment dels protocols, procediments i objectius del servei.\nEn el cas d’estar interessat/da és necessari enviar un currículum vitae actualitzat amb la referència UPRL20 abans del 23 d’agost del 2020 a: rrhhd@salutms.cat Per qualsevol dubte: 937 690 201 ext. 2179 – 2972 (Desenvolupament de Recursos Humans).\nLes dades personals contingudes en el present document gaudeixen de la protecció prevista en el Títol II de la Llei orgànica 3/2018, de 5 de desembre de Protecció de Dades de Caràcter Personal. A l'efecte de l'esmentada Llei orgànica vaig ser informat prèviament i declaro l'exactitud i veracitat de les dades contingudes en el present document i autoritzo la seua utilització per a la intermediació amb les ofertes de treball. Aquestes dades no es podran emprar per a finalitats incompatibles amb aquells per als quals foren recollits


OUS. Conscient que en aquest àmbit el ridícul era espantós, l'Audiència Nacional ha hagut de plegar veles en la persecució per sedició contra el regidor de Vic Joan Coma i ha optat per retornar la causa al Jutjat de Vic per si existeix desobediència i prevaricació. Afortunadament, el front que buscava desgastar la unitat de l'independentisme a base d'enfrontar la CUP i Junts pel Sí perd gas, substituïda per l'amenaça i la persecució efectiva del Govern en ple, alts funcionaris i empreses subministradores de serveis essencials a l'administració. Cal agrair a Joan Coma la seva valentia. Tots els qui creiem en l'alliberament nacional del nostre poble haurem de sortir al sol i posar-hi el nostre gra de sorra. Hi jugarà la incertesa. És amb això, amb la nostra inseguretat, que jugarà l'Estat com a carta més forta. Ens caldrà sobretot unitat: si anem tots junts trencarem els ous i farem la truita de la República Catalana.\nOliva 11 d’abril de 2017 a les 19:11\nINHABILITAT?..NO HOME NO,EL FARAN "CONSEJERO NACIONAL DEL MOVIMIENTO"


Hazte Oír s'emporta l'autobús, però haurà de pagar una multa de 1.700 euros\nMig centenar de persones han escridassat i llençat ous i salsa de tomàquet contra el líder de l'associació ultracatòlica\nRedacció 16/03/2017 - 18.47 Actualitzat 17/03/2017 - 22.16\nL'autobús d'Hazte Oír, sense els adhesius\nEl pas de l'autobús transfòbic d'Hazte Oír per Catalunya ha durat ben poc. Els Mossos d'Esquadra l'han aturat al peatge de Martorell i l'han portat al dipòsit de vehicles de Castellbisbal.\nEl motiu, un expedient sancionador de la Generalitat, que creu que el missatge de l'autobús infringeix la llei del 2014, que garanteix els drets de les persones LGTBI.\nL'entitat ha hagut de retirar el missatge i els adhesius per poder recuperar l'autobús, que ja s'ha posat en marxa per abandonar Catalunya. La Generalitat els ha imposat una multa de 1.700 euros.\nAquesta és la història del pas de l'autobús, farcida d'incidents i polèmiques:\nAturats al peatge\nEls Mossos d'Esquadra han decidit aquest migdia immobilitzar i retirar de la via pública l'autocar d'Hazte Oír, després que la conselleria d'Acció Social ha obert un expedient sancionador contra la seva campanya. L'autobús ha estat traslladat cap a un dipòsit de vehicles de Castellbisbal.\nProcedim a la immobilització i posterior retirada de la via pública del bus @hazteoir d'acord amb la mesura cautelar d'@aferssocialscat pic.twitter.com/1vf66lJMFu\n Mossos (@mossos) 17 de març de 2017\nL'autocar tenia previst passar per Pallejà i Barcelona, però els Mossos l'han aturat aquest matí al peatge de Martorell quan es dirigia cap a la localitat del Baix Llobregat. La policia ha comprovat la documentació del vehicle, n'ha revisat l'estat i finalment ha decidit immobilitzar-lo i portar-lo al dipòsit de Castellbisbal.\nLa consellera d'Acció Social, Dolors Bassa, ha assegurat que l'autobús, tot i haver canviat el lema, ja ha portat "prou polèmica" i que "en un espai de convivència com Catalunya, on la discriminació ha de tenir tolerància zero, aquest ja és prou motiu per obrir l'expedient sancionador". La multa podia ser de fins a 3.000 euros. Finalment en pagarà 1.700. L'associació ja ha dit que recorrerà la sanció.\nProtesta amb ous i tomàquets a Pallejà\nAquest divendres al matí, mig centenar de persones s'han concentrat a l'accés de Pallejà, on l'entitat havia de fer un acte per manifestar-se contra l'autocar. Fins allà s'ha desplaçat el líder de l'entitat, que ha estat escridassat i fins i tot li han llençat un parell d'ous i salsa de tomàquet.\nA primera hora, l'Ajuntament de Pallejà havia hissat la bandera de l'arc de Sant Martí, símbol dels drets LGTBI, per protestar contra l'arribada de l'autobús.\nAhir, el consistori ja havia prohibit l'acte que tenia previst l'entitat, en considerar que la campanya d'Hazte Oír incompleix l'ordenança de Convivència Ciutadana i no respecta la diversitat ètnica, cultural, religiosa o sexual.\nA Barcelona també hi ha hagut tensió amb Hazte Oír\nUn grup de persones del col·lectiu en defensa dels drets dels transsexuals ha increpat i llençat pintura a un altre membre d'Hazte Oír. Això ha provocat algun moment de tensió.\n.@hazteoir Els mossos carreguen per facilitar la sortida del portaveu de l'odi d'@hazteoir\nAquí està la resistència trans !!#AlertaTransBCN pic.twitter.com/0MrDWFE6YE\n Thomas Sankara (@tsankaram) 17 de marzo de 2017\nAcció directa contra la transfòbia.#AlertaTransBCN pic.twitter.com/LMZJAq46RP\nL'associació Hazte Oír va haver de modificar el missatge del seu autocar després d'haver estat denunciat per incitació l'odi: "Complim la resolució del jutge i afegim aquest missatge, el del bullying, que havien demanat associacions de transsexuals, i ens unim a la seva petició perquè no pateixin assetjament", ha indicat el president d'Hazte Oír, Ignacio Arsuaga.\n#ElBusDeLaLibertad, próxima parada: BARCELONA. https://t.co/gHK7odM17Z\n HazteOir.org (@hazteoir) 16 de març de 2017\nL'autocar va sortir dijous al migdia del Santiago Bernabéu, a Madrid.\nLa Generalitat deixa pelat l'autocar d'Hazte Oír\nEl Bus transfòbic arriba a Catalunya entre incidents


Com promocionar el teu restaurant en xarxes socials. - Cluster Food Service\nper\tClúster FoodService\t/ Dijous, 30 agost 2018\t/ Publicat a NOTICIES\nLes xarxes socials, s’han convertit en un punt de trobada virtual entre els responsables del restaurant i el client. En aquests últims anys la forma de comunicar-se ha canviat, la transmissió de la informació és bidireccional, els clients s’informen sobre els establiments que volen visitar i recorreran internet per indagar sobre opinions, localització, oferta gastronòmica etc..\nÉs per aquesta raó, que dins de l’estratègia de màrqueting i publicitat, definida per a un restaurant, les plataformes digitals han de figurar dins un d’un lloc destacat.\nEl gran avantatge que proporcionen les xarxes socials als restauradors, és de donar a conèixer el seu negoci, així com també la seva carta o ofertes i promocions que es llencen en determinades èpoques de l’any.\nObrir un perfil professional a xarxes no és complicat, però tenir una bona posició, a causa de la gran competència, és la tasca més complicada. Per això, és important conèixer bé cada una de les diferents xarxes socials, i veure en quina és més important estar-hi present. Analitzant el perfil de clients i sobretot quin tipus de contingut es pot aportar a cada una d’elles.\nPer promocionar el restaurant:\nAbans de començar amb un pla de continguts i promoció del restaurant, és molt important establir uns objectius reals i mesurables, com per exemple, incrementar el número de visites al restaurant. D’aquesta manera es podrà calcular si el treball de “social media” és adequat o cal modificar alguna estratègia.\nLa idea d’obrir perfils professionals a xarxes és dotar-ho de contingut únicament professional per poder valorar després, l’impacte de les publicacions i saber quines han agradat més.\nLes publicacions de vídeos i imatges en els perfils de restaurants, són les que més abast aconsegueixen ja que sorprenen i generen un engagement al client. Una de les tendències que va en augment en les xarxes socials és el storydoing, fer partícips als usuaris d’històries i que coneguin l’establiment com si fos propi.\nUna altra manera de promocionar el negoci de la restauració, és publicant l’oferta gastronòmica, a més d’informar del menú diari. Conèixer els tipus de plats que s’ofereixen, obre les possibilitats que un client opti per visitar tetonas el nostre establiment.\nNo hi ha millor manera de conèixer un lloc que presentar a les persones que hi treballen, és una manera d’humanitzar les xarxes socials i presentar a l’equip de treball que fa possible que un restaurant aconsegueixi l’èxit diari en cada servei.\nSi un restaurant està habituat a fer promocions o esdeveniments en el local, les xarxes socials són les plataformes adequades per difondre aquesta informació. Plantejar en l’estratègia la publicació d’aquest tipus serveix per aconseguir captar clients cap a l’establiment i, en definitiva, augmentar la rendibilitat del restaurant.\nCom podem incentivar al client?\nPer tal d’aconseguir repercussió a les xarxes socials d’un restaurant cal incentivar els clients a que comparteixin les imatges, vídeos i publicacions dels perfils del restaurant o mitjançant els seus comptes personals. En aquest sentit, l’aposta per algun concurs amb alguna recompensa, sempre resultarà atractiva.\nFinalment, cal no oblidar, que el client sempre és el centre de l’estratègia. L’esforç per captar la seva atenció a través de l’ús de les xarxes socials com a canal de comunicació, tractant de personalitzar al màxim les accions i buscant la interacció, es veurà recompensat en els resultats finals del restaurant.\nEtiquetat amb: Marketing


Palamós Dolce Vita 2019 - Associació per al Foment Empresarial del Comerç i Turisme de Palamós » FECOTUR\nAssociació per al Foment Empresarial del Comerç i Turisme de Palamós » FECOTUR / Campanyes / Palamós Dolce Vita 2019\nEls establiments socis de Fecotur participaran amb la seva botiga a peu de carrer. Durant tot el dissabte, a més de la zona peatonal del centre, l’Avinguda Onze de setembre estarà tancada al trànsit i acollirà l’epicentre de les activitats. A més, el Patinatge Club Palamós farà exhibicions al carrer. Amb les vostres compres, demaneu els tiquets que us permetran gaudir d’un descompte en els inflables de la zona de la planassa del port i una hora gratuïta al servei de ludoteca a la Plaça dels Arbres. Una part de la recaptació feta, anirà destinada a entitats socials de Palamós, dins la campanya “Compro, per tant ajudo”.


A voltes amb el Corredor Mediterrani | Des del petit país\nL’anunci del Ministeri de Foment espanyol sobre l’acord d’infraestructures assolit aquesta setmana a Brussel·les ha tornat a generar confusió i desconfiances entorn a la prioritat que té el Corredor Mediterrani pel govern espanyol.\nLa barreja de terminologies i projectes i la manca d’explicacions entenedores sobre els diferents paquets europeus d’infraestructures en marxa requereix que en fem una clarificació.\nEl que el Ministeri de Foment ha signat a Brussel·les aquesta setmana és un instrument de gestió i coordinació de la infraestructura de transport ferroviari de mercaderies ja existent als diferents països vinculats per l’acord: Espanya, França, Itàlia, Eslovènia i Hongria. L’objectiu és facilitar el pas de mercaderies a través de les fronteres per les infraestructures que ja han estat construïdes a tal efecte.\nAquest tràmit s’engloba en l’estratègia europea per la liberalització del transport ferroviari de mercaderies, iniciada al 1999 i, més concretament, aplica un Reglament de 2010 (913/2010) que s’ha de completar al novembre d’enguany.\nDit això, cal distingir l’acord signat aquesta setmana i l’anomenada “Xarxa Transeuropea de Transport” (TEN-T) que marca nous projectes prioritaris en matèria d’infraestructures a la UE i que implica decisions sobre el traçat i sobre el seu finançament, en el marc de les perspectives financeres de la Unió. Aquest és el paquet on trobem el famós Corredor Mediterrani. La Comissió Europea el va presentar a l’octubre de 2011 i, hores d’ara, es troba en tràmit parlamentari. La Comissió de Transports del Parlament Europeu (TRAN) el va votar al desembre de l’any passat i s’espera que arribi al ple passat l’estiu.\nPer tant, estem parlant de projectes diferents. El primer – el que s’ha signat ara a Brussel·les – afecta infraestructures ferroviàries de mercaderies que ja existeixen i té objectius de gestió. El segon – l’estratègia de la “Xarxa Transeuropea de Transport” -, es vincula a la planificació de noves infraestructures mixtes (per mercaderies i per passatgers) i a l’assignació de fons europeus pel seu finançament.\nPerquè s’ha generat confusió, aleshores? Principalment per dos motius.\nD’una banda, perquè el govern espanyol, aprofitant l’avinentesa, ha fet esment en aquesta nota de premsa del Corredor Mediterrani per tal de reiterar el seu compromís perquè els corredors de la TEN-T tirin endavant.\nD’altra banda, perquè el traçat de les infraestructures ferroviàries de l’acord coincideixen, en bona mesura, amb el del Corredor Mediterrani. Cal recordar, que el traçat del Corredor Mediterrani inclou dos ramals, tal i com va proposar la Comissió Europea i tal i com es va ratificar, posteriorment, a la Comissió TRAN del Parlament Europeu. Un primer ramal passa per la costa, des de Sevilla, passant per València, Tarragona, Barcelona i sortint cap a França per Perpinyà . L’altre ramal, passa pel centre de la Península des d’Algecires, passant per Madrid, Saragossa i Tarragona, on s’uneix a l’altre ramal. De fet, se li diu “Corredor Mediterrani” perquè els seus punts d’inici i sortida són pel Mediterrani.\nPer tant, estem on estàvem: l’objectiu d’obtenir finançament europeu pel ple desenvolupament del Corredor Mediterrani està més viu que mai i treballarem perquè sigui una realitat.\nCal demanar major claredat i transparència per no generar confusió sobre el que es fa i sobre quines són les prioritats però també cal evitar la difusió d’informacions inexactes l’objectiu de les quals no és, precisament, l’assoliment reeixit del Corredor.\n← La Comissió Europea es desentén dels residus extraviats de la Central Nuclear d’Ascó\nEl Parlament Europeu estableix condicions per les noves perspectives financeres 2014-2020 →\nEuropa Líbia estat de dret Intervencions Parlament Pressupostos euroregions Cultura Nazisme Kosovo S&D Catalunya socialisme eleccions Itàlia acord de comerç Alemanya Comissió comerç internacional Mediterrani Federalisme Unió Europea Internet EUA Sèrbia PSOE candidatura catalana Berlusconi Fòrum Cívic Síria Agrupament Socialista Pregunta Parlamentària institucions Egipte Diada democràcia


Continuen els retards en el pagament de les nòmines de professorat interí | STEPV\nPersonal adjudicat en desembre encara no ha cobrat les nòmines. STEPV posa un model de reclamació a disposició del persona.\ndijous 04 febrer 2016 17:22 h\nUna vegada més continuen els problemes per gravar les nòmines del professorat interí. Al Sindicat han arribat queixes de docents adjudicats en desembre que no han cobrat encara les nòmines corresponents.\nNovament, el problema és la manca de personal per gravar les nòmines a temps, cosa que també afecta altre personal, com és el cas dels nous càrrecs directius o unipersonals que també tenen problemes per cobrar el complement que els correspon.\nSTEPV posa a disposició del professorat interí una reclamació per sol·licitar el pagament de les nòmines que els corresponen.\nreclamació nòmines model de reclamació endarreriments


La Setmana de la Gent Gran de Cubelles es celebrarà del 31 de maig al 6 de juny\nEnguany la regidoria d'Acció Social i Sanitat de l'Ajuntament de Cubelles ha apostat per ampliar la festa organitzant actes durant tota una setmana\nM. Machado/Ràdio Cubelles 05-05-2004 22:18 Lectures 742\nPaella per a 600 persones a la Diada de la Gent Gran\nLa regidoria d'Acció Social i Sanitat de l'Ajuntament de Cubelles ha apostat aquest per ampliar la Diada de la Gent Gran, organitzant actes durant tota una setmana. Segons ha explicat el regidor dAcció Social i Sanitat, Joan Rodríguez Serra "aquesta ampliació ha sorgit després de reunir-nos amb els casals davis de Cubelles i valorar la possibilitat d'ampliar la Diada a tota una setmana oferint un ampli ventall d'activitats de temàtica diversa".\nL'objectiu, ha afegit és que el màxim de persones puguin participar d'algun dels actes. De fet, trobàvem que hi havia gent que per alguna discapacitat no podia assistir a la Diada de la Gent Gran. El Regidor ha afegit que aquesta setmana festiva és un homenatge a la gent gran que se'ns dubte són el motor de la nostra vila.\nLa Setmana de la Gent Gran arrencarà el proper dilluns, 31 de maig amb la lectura del pregó, que es llegirà a les set del vespre des del balcó de lAjuntament de Cubelles, i que anirà a càrrec de la Doctora Teresa Joval. A dos quarts de vuit del vespre s'inaugurarà a la sala de la Rectoria l'exposició Imatges del s. XIX i XX, que ha organitzat l'Associació del Voluntariat de Cubelles i que compta amb la col·laboració de diversos establiments del municipi. La mostra, que oferirà imatges relacionades directe o indirectament amb els ciutadans de Cubelles, es podrà veure del 31 de maig a l'11 de juny.\nEls actes seguiran l'endemà dimarts, 1 de juny, a les set del vespre i al cinema Mediterrani amb una conferencia titulada Sexualitat i Efectivitat de la Gent Gran, que anirà a càrrec d'un doctor especialitzat. El regidor ha apuntat que "el tema daquesta conferència ha estat triat per la mateixa gent gran".\nDimecres, 2 de juny, a les dotze del migdia, una monitora del centre de Fitness Cubelles realitzarà, a la plaça de la Vila, una sessió daeròbic. Als assistents se'ls obsequiarà amb un petit detall sorpresa gentilesa del centre Fitness Cubelles.\nDijous, 3 de juny es projectarà la pel·lícula Las chicas del calendario. Serà a les set del vespre i al cinema Mediterrani. Rodríguez Serra ha explicat que sha triat aquesta pel·lícula pel seu contingut i temàtica. De fet, l'argument gira en torn un grup de gent gran que decideix fer un calendari per finançar un projecte. Així mateix, ha destacat l'èxit que el film ha tingut a les taquilles de Catalunya".\nEls actes continuaran divendres, 4 de juny amb una cantada d'havaneres a càrrec del grup "Xarxa". L'acte en el què també hi haurà el tradicional rom cremat serà a les set de la tarda i a la plaça de la Vila.\nL'acte central serà el de diumenge, 5 de juny. A les onze del matí hi haurà una missa a la Parròquia Santa Maria de Cubelles. Tot seguit, al Polisportiu municipal es farà una ballada de sardanes i una exhibició castellera, a càrrec de la colla dels Bordegassos de Vilanova.\nCap a les dues del migdia tindrà lloc el Dinar de la Gent Gran, en el què se servirà un aperitiu amb paella popular, gelats i dolços.\nSegons el regidor d'Acció Social i Sanitat sha volgut recuperar aquelles paelles gegants que es feien a Cubelles. En aquest sentit, ha dit que es prepararà una paella per a 600 persones aproximadament.\nEl record de la Diada serà el plat de ceràmica i la forquilla de fusta en el que es degustarà el dinar. Les inscripcions per al dinar que costa 7 es poden realitzar tant al Casal davis municipal Cimblanc com al Casal d'avis de Caixa de Penedès.\nLa Setmana de la Gent Gran es tancarà amb un Ball de Cloenda que amenitzarà el duet Àrea.\nPer a més informació cal adreçar-se a la regidoria d'Acció Social i Sanitat, situada al Passeig Narcís Bardají, 12. Tel. 93 895 24 57.


AVALON Sustainability School Activitats - AVALON Sustainability School\nEl programa ofereix un ampli ventall d’activitats d’aventura, artístiques i de treball en equip. Tot i que cap activitat és obligatòria, animem als joves a participar i a experimentar nous reptes. Oferim programes d’estiu de 12 i 23 dies.\nLes activitats es realitzen en grups reduïts de deu participants que van guiats per un facilitador amb experiència, i amb el suport d’un monitor d’activitats a l’aire lliure o d’un professor de llengua. Les activitats es duen a terme en llocs de gran bellesa natural, ideals per realitzar activitats en la natura i d’aventura.\nVídeos de Avalon\nSolo · experiència a la natura\nEl solo vol trobar un espai per estar en silenci, escoltar i reconectar profundament amb l’essència de la teva vida i els canvis que podries estar experimentant en aquest moment. Es tracta d’una experiència màgica i potencialment transformadora. Després d’exercicis de preparació amb el grup, passaràs entre 12 i 24 hores sol/a a la natura. Després, quan tornis a la base, celebrarem i compartirem tots junts l’experiència.\nBarranquisme · viatge a través d’un món intemporal\nAssistits pels nostres guies professionals i amb l’equipament necessari per a garantir la seva seguretat (vestit de neoprè, casc i arnès), iniciem un viatge emocionant que transcorre per descensos, cascades, salts a piscines naturals i baixades per roques lliscants a través d’un paisatge impressionant, gairebé d’un altre món! El barranquisme és una experiència única per despertar i revitalitzar positivament els sentiments, i per aprendre a mantenir l’atenció de forma constant.\nVia Ferrata · escalada\nAquest dia es converteix en una introducció, divertida i suau, a l’escalada en roca. Els nostres guies experimentats ens condueixen per un recorregut de lleres seques de rius bellament tallats fins a arribar a penya-segats de colors de roca calcària, antics porxos i coves. Una vegada a dalt, arriba el moment de relaxar-nos, de gaudir del paisatge que ens ofereixen els Pirineus i de la meravellosa sensació d’èxits que ens envaeix.\nRecorregut aquátic · l’ànima de les vacances\nEn d’un entorn d’una bellesa natural extraordinària, nedaràs per piscines naturals d’aigües turqueses, saltaràs i lliscaràs per les roques, tindràs temps per relaxar-te i prendre el sol… Gaudiràs així de la bellesa de la vall de Sant Aniol, una experiència única que mai oblidaràs!\nEscalada en roca · emocions verticals\nL’escalada en roca pot semblar perillosa i de bojos, però no ho és. Deixa que els nostres guies experimentats t’introdueixin en aquest art i estil de vida. Aprendràs a assegurar-te,a confiar en els altres i a moure’t amb seguretat per parets verticals. Viuràs l’experiència en una de les zones d’escalada més espectaculars d’Europa! Però no és solament l’escalada el que farà d’aquesta jornada un dia molt especial, sinó el temps, les converses i les experiències que compartirem amb els altres.\nCircuit de cordes · guanyant noves altures\nProtegit amb l’arnés, el casc i un sistema d’assegurament, experimentaràs el desafiament de trobar el teu camí a través d’una xarxa de cordes altes, amb excel·lents vistes, tindràs una sensació semblant a la d’estar en un vaixell de veles antigues. Gaudiràs l’aire sota els teus peus i una sensació de llibertat quan voles amb la guineu voladora.\nCaiac · senderisme pel riu\nEn caiacs d’aigües obertes remaràs al llarg del riu a través d’una bella zona protegida i creuaràs grans llacs. Aprendràs a utilitzar un caiac i tindràs un dia de diversió a l’aigua, trobant bons llocs per nedar i fer pícnics sobre l’aigua.\nTir amb arc · trobant el teu focus\nAmb uns exercicis per relaxar el cos i la ment es prepara als joves per practicar l’art del tir amb arc, un esport que es basa en les antigues tècniques dels Samurai del Japó medieval. La llegenda diu: “Quan l’arquer està llest… l’arc ve”. Prepara’t; concentra’t en l’objectiu; senteix-te arc i fletxa… i dispara!\nBioconstrucció · l’art en la natura\nMitjançant el treball manual amb fang, sorra, argila, palla i altres materials, i combinant les tècniques antigues i funcionals amb la creativitat, els joves participants aprenen a crear coses útils i belles. Seguim els principis de la permacultura, l’ecoconstrucción i l’aplicació de la tecnologia apropiada per aprendre com de fàcil que és satisfer les nostres necessitats físiques i espirituals amb materials que tenim a l’abast.\nMúsica i dansa · troba el teu ritme\nDe la mà de músics experimentats que formen part del nostre equip, tindràs l’oportunitat d’expressar-te a través de la música, d’aprendre a tocar nous instruments, compondre cançons, escriure poemes o simplement sentir el so del tambor. I si t’agrada ballar… També podràs compartir i aprendre nous ritmes de cultures diferents amb els teus companys.\nYoga i massatges · tècniques ancestrals\nAprendràs postures de ioga i exercicis simples de respiració per, una vegada a casa, saber donar energia al teu cos i calmar la ment. També tindràs l’oportunitat de descobrir el teu poder per sanar, aprendràs a donar i rebre massatges amb tècniques antigues, com el massatge indi de cap i la reflexologia, i també aprendràs a preparar locions i remeis naturals.\nMeditació · viatge xamànic\nConeixeràs algunes de les moltes tradicions xamàniques utilitzades per la sanació i la celebració en comunitats indígenes d’arreu del món. Compartirem tècniques senzilles de meditació que pots fer a casa i explorarem les diferents cultures i creences, i ho farem gaudint de l’espai de recolliment que ens ofereix el dom geodèsic.\nCada programa d’Avalon tindrà una combinació única de les següents activitats en funció de la localització, el clima i les necessitats i talents del grup. Per a més detall sobre el programa contacti’ns.\nPROGRAMA DE 3 DIES, SOLO I TEMAZCAL · 11-14 JUNY\nCAMP D’ESTIU DE 12 O 23 DIES · JULIO i AGOST


A les 20 hores d’ahir es va produir un accident entre un cotxe i una moto en el pont Joanot Martorell de Burjassot.\nFins al lloc es va desplaçar una unitat del SAMU. L’equip mèdic va assistir a la motorista de 20 anys per politraumatisme.\nPosteriorment, la jove va ser traslladada a l’hospital La Fe de València.\nD’altra banda, una motorista de 53 anys va resultar ferida anit a València després de col·lidir amb un cotxe.\nSegons fonts del CICU, a les 23 hores d’ahir es va produir un accident entre un cotxe i una moto al carrer Cirilo Amorós de València.\nEl CICU va mobilitzar una unitat del SAMU i una unitat de SVB. Els serveis mèdics van assistir a la motorista de 53 anys per traumatisme cranioencefàlic i fractura de fèmur.\nDesprés de l’assistència, la dona va ser traslladada a l’hospital La Fe de València en ambulància del SAMU.


Actualitat Econòmica » 2018 » juny\nDraghi dona noves pistes\nTant la Fed com el BCE van ser els grans protagonistes de la darrera sessió. D’una banda, la Reserva Federal, de la mà de Powell, apujava els tipus d’interès en 25 punts bàsics, tal com esperava el consens d’analistes. De l’altra, el president del Banc Central Europeu, Mario Draghi, presentava el nou full de ruta. Segons les seves paraules, els tipus d’interès oficials a Europa haurien de mantenir-se fins a l’estiu de 2019 així com el famós QE (Quantitative Easing) s’aturaria a final d’aquest any. Davant aquest moviment, l’euro reaccionava a la baixa i se situava a nivells d’1,164 contra el dòlar americà. Pel que fa als mercats de renda variable, tot i l’obertura tímida d’inici del dia, remuntaven a l’alça per acabar tancant positius.\nTranquil·litat al mercat\nEls bancs centrals prenen el protagonisme en les dues jornades (ahir i avui) en què tant la Fed dels Estats Units com el BCE decideixen la possibilitat de fer modificacions en la política monetària actual. No obstant això, en espera d’aquests esdeveniments, un dels principals valors espanyols, el gegant tèxtil Inditex, presentava resultats trimestrals. El benefici del primer trimestre millorava un 2% respecte al mateix període de l’any passat. La reacció als 668 milions d’euros de benefici net era força dolenta a primera hora, en què el valor perdia més d’un 2% en l’obertura. En una segona llegida dels resultats, el mercat aixecava la companyia, que tancava amb rendiments de prop del 3%. Pel que fa als mercats de referència europeus, també tancaven lleugerament en positiu mentre que l’obertura de Wall Street es mantenia plana.\n‘Next step’: bancs centrals\nAhir vèiem com tenia lloc la primera cimera entre els EUA i Corea del Nord en més de setanta anys. Donald Trump va informar la premsa que la reunió amb Kim Jong-un havia anat “millor de l’esperat”. Aquesta situació diferia força de la viscuda a la cimera del G-7, en què Trump va provocar una forta incertesa sobre les aplicacions de nous aranzels a les importacions. En aquest context, els mercats europeus obrien la jornada tímidament per acabar tancant en to mixt. No obstant això, tant el selectiu italià com l’espanyol mostraven rendiments en verd. No oblidem que durant la jornada d’avui tindrem el comunicat de la Reserva Federal en què hauria d’anunciar-se una pujada de 25 punts bàsics en els tipus d’interès oficial. A més, en espera del BCE demà, la moneda comunitària cotitzava en 1,179 euros per dòlar americà.\nCimera del G-7\nLa setmana passada vam viure una de les cimeres més tenses en la història del G-7 (el grup dels set països més industrialitzats del món). Després de criticar el primer ministre canadenc, Justin Trudeau, i Emmanuel Macron reclamar la tornada de Rússia al G-7 i arribar tard a la cimera, Donald Trump finalment retirava el seu suport al comunicat final del grup i abandonava la cimera abans d’acabar-se. La guerra comercial ha tornat a les portades. Ara els aranzels a l’acer i l’alumini són un fet, el nou gran tema pot ser el sector automòbil. Aquesta setmana hauríem de veure o un acord o una llista final de productes xinesos gravats. A més, avui el president dels EUA es reuneix amb Kim Jong Un a Singapur. Pel que fa a Itàlia, tenim govern i en principi no vol sortir de l’euro. Observem una clara recuperació en la prima del país així com en la renda variable.\nTorn dels bancs centrals\nLa darrera sessió de cotització setmanal deixava la major part de les cotitzades europees en rendiment negatiu. L’inici de la cimera del G-7 no començava amb bon peu quan s’avivaven encara més els temors a la continuïtat d’una guerra comercial. En tot cas, totes les mirades se situen ara cap a la setmana vinent. Dimecres i dijous tindrem dues cites importants. Per una banda, la Reserva Federal hauria d’anunciar l’increment de tipus d’interès. El consens de mercat descompta de manera força àmplia la pujada de 25 punts bàsics en els tipus d’interès oficials. Per altra banda, el BCE també hauria d’anunciar algun gir en la política expansiva actual. Bon cap de setmana a tothom!\nL’ibex 35 tanca en verd\nA poc a poc, els inversors tornen a normalitzar la situació dels mercats de renda variable. De manera molt modesta, els rendiments de la darrera jornada de cotització en els selectius europeus es situaven lleugerament negatius. Pel que fa a la renda fixa, veiem com la rendibilitat exigida al deute governamental espanyol es relaxava fins als 145 pb (en la seva referència a 10 anys). Per altra banda, tot i la incertesa creada per la política italiana, la confirmació d’un debat sobre la fi del programa de recompres per part del BCE feia apreciar la divisa europea i anticipar possibles pujades d’interès. A més, ahir es publicava la revisió del PIB a l’eurozona que es reafirmava en el +2,5%. A l’altra banda de l’Atlàntic coneixíem la dada d’atur setmanal dels EUA, en línia amb l’esperat que permetia a Wall Street una obertura plana.\nAranzels i BCE\nLa Comissió Europea va aprovar ahir la implantació d’aranzels addicionals als productes nord-americans, una mesura que entrarà en vigor el mes de juliol vinent com a resposta a la decisió del govern dels Estats Units de gravar les importacions a l’alumini i a l’acer de la Unió Europea. D’altra banda, ens aproximem a la pròxima reunió del Banc Central Europeu amb la inflació cada vegada més a prop de l’objectiu fixat per l’entitat monetària. No obstant això, l’augment del petroli fa que aquest increment de la inflació sigui vist com quelcom passatger i, per tant, no sostenible. En aquest context, la divisa única guanyava posicions respecte al dòlar després del ral·li de la divisa nord-americana.\nConte fa trontollar el mercat\nEn una jornada de més a menys, la darrera sessió de cotització deixava els selectius europeus en to vermell. El discurs inaugural del primer ministre italià era un dels catalitzadors que feia canviar els rumbs dels mercats. L’únic índex de referència que es salvava de les caigudes era el DAX alemany. De la mateixa manera, Wall Street obria amb to vermell a excepció del Nasdaq, que aguantava lleugerament per sobre del 0%. Dels darrers esdeveniments polítics en destacàvem la dimissió de l’ex-president espanyol. Segons el mateix Mariano Rajoy, “és el millor per al PP, per a ell i per a Espanya”. Pel que fa a la jornada d’avui, estarem atents a la publicació de la balança comercial dels EUA a l’abril, l’IPC de Suïssa al maig i dels preus de la producció industrial a l’eurozona.\nLa sèrie italiana va deixar de ser una comèdia (cada dia un nou candidat per ser president del govern) i es va convertir en un drama. El punt culminant va ser l’ampliació de la prima fins als 320 bps dimarts passat. Per veure un moviment d’aquesta magnitud ens hauríem de remuntar al 2012, quan es preveia el col·lapse de l’eurozona. A final, els líders de la Lliga i del M5E van aconseguir un acord amb el president Mattarella, cosa que ha rebaixat la tensió. Espanya també sortia perjudicada de la incertesa política, amb la prima ampliant fins als 150 bps i l’Ibex trencant els 9.500 punts. Tot i aquest context, a nivell macroeconòmic, la inflació a Europa sorprenia a l’alça. Per altra banda, als EUA es publicaven molt bones dades del mercat laboral, i l’ISM superava el consens (58,7).\nSolució a la perifèria europea\nEl focus d’atenció d’aquesta setmana era el context geopolític de la perifèria europea. Finalment, en la darrera jornada de cotització setmanal, tant Espanya com Italià semblaven sortir endavant de les seves respectives situacions polítiques i permetia així als selectius de renda variable ressorgir d’una tendència força baixista. L’IBEX-35 aconseguia tancar per sobre dels 9.600 punts amb un repunt superior a l’1,5%. Per altra banda, el selectiu italià també tancava repuntant per sobre de l’1%. Un dels sectors especialment beneficiats el dia d’ahir era el sector bancari. La guerra comercial iniciada per Donald Trump tampoc es podia obviar. A les mesures preses aquesta setmana pel president dels EUA ja han respost el Canada i Mèxic. Ambdós països anunciaven la imposició d’aranzels a productes importats de l’Amèrica del nord. Aquesta situació posa en perill l’acord del Nafta, que és més a prop que mai de la seva fi.\nL’S&P-500 no pot amb els 3.000 punts\nL’eurozona no aprova la millora dels PMI\nWall Street contagia Europa a l’alça\nL’IBEX-35 pateix la reobertura de posicions curtes\nInici de la setmana amb molt bon peu


Només el 23% dels directors de 200 mitjans d'arreu del món són dones\nÉs una de les conclusions de l'estudi sobre desigualtat de gènere als mitjans del Reuters Institute\nBarcelonaNomés el 23% dels directors d'un total de 200 mitjans analitzats en 10 mercats són dones. Aquesta és una de les conclusions a què ha arribat un estudi sobre desigualtat de gènere als mitjans de comunicació dut a terme per Reuters Institute for the Study of Journalism. Aquesta anàlisi agafa una mostra estratègica de 200 grans empreses online i offline en deu mercats de quatre continents. Concretament, dels deu principals mitjans en línia i deu offline en cadascun d'aquests deu mercats, entre els quals hi ha els Estat Units, el Regne Unit, el Brasil, el Japó, Corea del Sud, Sud-àfrica, Finlàndia, Mèxic, Hong Kong o Alemanya i en els quals no hi és Espanya.\nEl fet que les dones no siguin ni una quarta part del total de directors dels mitjans és especialment greu si es té en compte que les dones suposen un 40% dels periodistes dels deu mercats analitzats. També resulta particularment injusta a països com el Brasil i Finlàndia, on hi ha més dones que homes exercint el periodisme. Excepte a Sud-Àfrica, en la resta de països la quantitat de dones treballant com a periodistes és considerablement més gran que la de dones liderant mitjans.\nA més a més, l'estudi també assenyala que el percentatge de dones líders varia significativament entre els mercats analitzats. Al Japó, per exemple, no s'hi detecta ni una sola dona al comandament en els grans mitjans de la mostra. A Sud-àfrica, en canvi, un 47% dels líders de les redaccions són dones.\nEn una mirada més àmplia sobre el percentatge de dones en els llocs jeràrquics dels mitjans, l'estudi no identifica cap correlació significativa entre aquest índex i el d'igualtat de gènere a nivell social, cosa que indica que els mitjans van a la cua de la societat. Països com Alemanya i Corea del Sud, que estan ben posicionats en l'índex d'igualtat de gènere de l'ONU, tenen molt poques dones liderant mitjans.\nPer acabar, cal destacar que hi ha una notable fluctuació en la quantitat de gent que obté informació de mitjans liderats per dones. El percentatge d'usuaris online que consumeixen informació d'almenys un mitjà liderat per una dona va des d'un elevadíssim 77% a Sud-àfrica fins a un 0% al Japó.\nMitjans de comunicació Igualtat de gènere


Uncategorized | NutriEstil&Esport\nNutriestilEsport Publicado en\tUncategorized\tSin comentarios\nQuè són i quins beneficis tenens els probiòtics. Els probiòtics són aliments que contenen microorganismes vius que produeixen un efecte beneficiós per qui el menja gràcies a l’activitat que tenen en l’intestí. Aquests petits invasors poden travessar la barrera àcida de l’estómac i arribar al budell on viuran juntament amb altres microorganismes. Els probiòtics noLeer más sobre Com ajuden els microorganismes al nostre intestí[…]\nRenovar els coneixements és clau en tot professional sanitari. El dietista-nutricionista té el deure de continuar la seva carrera acadèmia perquè l’alimentació és una temàtica en constant evolució. NutriEstil&Esport té molt clar que per què una atenció sigui excel·lent és necessari invertir en formació. Aquest proppassat cap de setmana s’ha celebrat el I Simposi CatalàLeer más sobre Un cap de setmana ben intens![…]\nQuè és, per què es dóna i com prevenir-lo. Quan una persona segueix un estil de vida poc saludable amb l’objectiu de perdre pes, és a dir, dietes molt restrictives, dejunis prolongats, elevat consum de productes per “cremar” greixos, diürètics i laxants, o basant la seva alimentació amb un sol tipus d’aliment, el seu cosLeer más sobre L’efecte io-io, més que perdre i guanyar pes[…]\n…I mantenir-lo per no tornar-lo a recuperar. T’imagines seguir una dieta per baixar de pes que millori la teva salut sense posar-la en perill i puguis mantenir la pèrdua al llarg del temps? Aquest pla d’alimentació t’allunya de l’operació biquini, de compra de productes cars amb un sabor terrible i sense renunciar a què t’agrada: unaLeer más sobre La millor dieta per perdre pes[…]\nQuè caracteritza aquest pla alimentari tant proper? 1- Utilitzar oli d’oliva com a principal greix per cuinar i condimentar. És un aliment ric en vitamina E, beta-carotens i àcids grassos mono insaturats que confereixen propietats cardioprotectores. 2- Consumir aliments d’origen vegetal en abundància: fruites, verdures, llegums i fruits secs. Les verdures, hortalisses i fruites són la principal font deLeer más sobre Decàleg de la Dieta Mediterrània[…]


Rokn Al Omor Ghurnata Riyadh Aràbia Saudita - Ofertes d'hotels amb els MILLORS DESCOMPTES EN LÍNIA\nWadi Al Managir from Khalid Bin Al Walid Street, Al Mugharzat, Riyadh, Aràbia Saudita, 12836 - Veure al mapa\nAl visitar Riyadh, vosté es sentirà com a casa a Rokn Al Omor Ghurnata, què li ofereix un allotjament de qualitat i un gran servei. El centre de la ciutat és només a 17.2 km i l'aeroport és només a 24 minuts. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Rokn Al Omor Ghurnata asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nL'hotel compta amb 30 precioses habitacions, i totes inclouen televisió de pantalla plana, accés a internet (sense fils), connexió sense fils a internet (cortesia), aire condicionat, servei de despertador. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Rokn Al Omor Ghurnata la base perfecta per a gaudir de la seva estada a Riyadh.\nDurada del trajecte fins a l'aeroport (minuts): 24


Concili de Trullo - Viquipèdia, l'enciclopèdia lliure\nConcili de Trullo\nEl concili de Trullo (pel lloc on es va celebrar), també anomenat Concili Quintisext (Quinisextum), es va celebrar a Constantinoble el 692. Les disposicions aprovades per aquest concili es consideren, pels ortodoxos, no com un nou concili ecumènic, sinó com un complement a les decisions dels Concilis Ecumènics de Constantinoble en 553 i 680-681.\n← Concili de Constantinoble III\nSegon Concili de Nicea →\nEl concili va ser convocat per l'emperador Justinià II per processar les decisions de desenvolupament cànons disciplinaris del V i VI Concili Ecumènic: d'ací pren el nom de "Concili Quintisext" (Cinquè i Sisè). Va ser convocat per al coneixement de l'església occidental i van assistir 215 bisbes orientals: el bisbe Basilio de Creta, que depenia de Roma, signà els canons conclusius de l'addició de representar el Papa, encara que no tingui un mandat.\nTambé es coneix com "de Trullo" o "Trullano" perquè va tenir lloc al palau imperial (el "Trullo" era la cúpula de la sala en la qual es tractaven els assumptes d'Estat).\nEn el I cànon, el concili va reiterar les condemnes contra les heretgies establertes pels concilis anteriors (especialment els del sisè concili ecumènic contra el monotelisme).\nEls altres 101 cànons són exclusivament disciplinaris i alguns ja s'havien anunciat prèviament. Amb el segon cànon, el concili va rebre els 85 cànons apostòlics, poc probable que se li atribuïssin al papa Climent I, dels quals només 50 van ser aprovats pels papes successius.\nAltres cànons posteriors ja havien estat rebutjats repetidament pel Papa: per exemple, el tercer cànon del Concili de Constantinoble i el XXVIII cànon del Concili de Calcedònia va afirmar la superioritat del bisbe de Constantinoble sobre tots els altres bisbes, a més del Papa, i per tant, el seu dret a nomenar bisbes d'Alexandria , Antioquia i Jerusalem (els altres tres patriarques). El concili de Trullo volia declarar la superioritat del patriarca de Constantinoble sobre el pontífex romà. D'altra banda, el concili eliminà les normes a favor del celibat dels sacerdots, que sempre havien estat contràries a la pràctica vigent a l'Est des dels temps apostòlics; en particular la prohibició dels clergues casats de tenir fills, sota pena de suspensió. També va condemnar algunes petites diferències litúrgiques recentment afirmades a l'església llatina com contràries als usos apostòlics.\nTambé van ser els temes sobre la veneració d'imatges: en particular, el cànon 73 recorda la importància de la Santa Creu i la seva veneració, el cànon 82 prescriu per representar Crist en forma humana i no simbòlica, com l'Anyell.\nAmb un relleu particular de manera que la primera definició completa dins d'un concili és la definició de "pecat" com "malaltia de l'esperit" dins del cànon 102. La mateixa tarifa també estableix les condicions per a la pràctica del "Akrivie" i "oikonomìa" com a fonament de la pràctica curativa del pecador dins de l'espiritualitat oriental.\nObtingut de «https://ca.wikipedia.org/w/index.php?title=Concili_de_Trullo&oldid=26072513»\nDarrera modificació: 19 gen 2021 a les 15:10\nLa pàgina va ser modificada per darrera vegada el 19 gen 2021 a les 15:10.


Aguirre Butgenbach Bèlgica - Ofertes d'hotels amb els MILLORS DESCOMPTES EN LÍNIA\n-, Butgenbach, Butgenbach, Bèlgica, 4750 - Veure al mapa\nMés informació sobre Aguirre\nDissenyat tant per oci com per negoci, Aguirre està situat idealment a Butgenbach; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Butgenbach. L'hotel ofereix accés a una gran gama de serveis, inclosos aparcament de cotxes.\nL'ambient de Aguirre es reflexa en cada habitació. aparell de televisió, reproductor de DVD/CD, forn microones, renta vaixelles, plat de dutxa són només algunes de les comoditats a la vostra disposició. Durant el dia podeu gaudir de l'atmòsfera relaxant de jardí. Aguirre és un lloc ideal d'estada pels viatgers que busquin encant, comfort i facilitat a Butgenbach.


Chocolate music & Co: ON ANEM?!\nVoldria ser a Plaça Universitat. Espero que siguin molts contra la vergonya d'un país democràtic que torna a pràctiques policials de la dictadura.\nTransmeto aquestes imatges que m'envia el Bertran:\nI el manifest que envia l'Anna Vilarrubias:\nMANIFEST CONTRA LA REPRESSIÓ POLICIAL AL MOVIMENT ESTUDI-ANTIL\nAquesta actitud no respon a cap lògica de manteniment de l’ordre, sinó a una voluntat directa de les autoritats de castigar físicament als estudiants mobilitzats, i així dissuadir-los de la seva actitud crítica. Per tots aquests motius us convoquem a una concentració unitària i multitudinària, que abarqui a tota la societat, a les 20h a Plaça Universitat.\nAMB ELS ESTUDIANTS FERITS I DETINGUTS AVUI. I AMB TOTS ELS ESTUDIANTS CATALANS.\nPublicat per Lluís a 13:14\nEtiquetes de comentaris: Barcelona, Política i actualitat\nés horrible i em posa de mal humor!\n18 de març de 2009 a les 15:46\nDel G 460 que deixa de ser-ho\nGessner: escena primaveral [I]\nGessner: escena primaveral [II]\nMADURESA CREATIVA [La cultura peninsular AIII.1]\nMADURESA CREATIVA [La cultura peninsular AIII.2]\nText pel 25 d'abril\nDels "animales de dos pies sin plumas"\nProposta de menú per al concert del 25 d'abril


DEEP OCEAN MANTRA – Bernardes – Casa de Cultura de Salt\nHome / Exposicions / DEEP OCEAN MANTRA\nArtista visual resident a Barcelona, IEX Cosmonauta destaca per ser un dibuixant excepcional que treballa en grans formats; en el dibuix es deixa portar per una visió interior que contrasta amb l’altra vessant creativa a la que també es dedica: l’art tecnològic. Ha exposat en galeries catalanes i europees, i ha publicat les seves obres en diferents revistes europees i americanes. A més del dibuix, la pintura i el vídeo, també practica la performance amb la companyia teatral Insectotròpics, de la qual és cofundador. Amb un gran èxit tant de públic com de crítica especialitzada, ha participat en festivals de tota Europa, Àsia i Amèrica. Recentment ha guanyat premis com el Fi-Performing Arts Price (2015), el Premi de Teatre BBVA (2015), i ha estat finalista del Premi Internacional de Dibuix Ynglada-Guillot (2016).\nInauguració 3 de febrer a les 19.30h\nDel 3 de febrer al 31 de març de 2017\nfebrer 1, 2017 Publicat : Exposicions, Sala Central\tEtiquetes: Exposicions, Maçoneria


L'Ajuntament de Tarragona insisteix que les obres de l'estació de tren han de resoldre els problemes d'accessibilitat | Diari de Tarragona\nL'Ajuntament de Tarragona insisteix que les obres de l'estació de tren han de resoldre els problemes d'accessibilitat\nAdif licita el projecte amb un pressupost de més de 5,5 milions d'euros\n15 de Febrero de 2016 - 14:23 hs\nLa portaveu de l'equip de govern de l'Ajuntament de Tarragona, Begoña Floria, ha tornat a insistir, aquest dilluns, que les obres que es facin a l'estació de tren de la ciutat han de resoldre "els problemes d'accessibilitat", que són "els més greus" de la infraestructura i la situen com una estació "no pròpia d'un país europeu". Aquesta ha estat la resposta del consistori a la licitació del projecte per part d'Adif, que es va publicar aquest dissabte al BOE per un pressupost de gairebé 5.591.000 euros i amb un termini d'execució d'onze mesos. Floria ha remarcat que es tracta d'una "bona notícia", a la vegada que ha deixat clar que estaran "especialment atents" al contingut del projecte, que l'Ajuntament encara no coneix.\nSegons s'especifica des del Ministeri de Foment, l'actuació està previst que garanteixi la "plena accessibilitat" a l'estació, així com l'augment dels nivells de seguretat i confort de les instal·lacions. En aquest sentit, detalla que s'instal·laran ascensors i escales mecàniques a dues andanes, la principal i la segona (aquesta última s'ampliarà fins arribar a una amplada mitjana de 7,75 metres). A més, s'augmentarà l'altura de les dues andanes fins als 68 centímetres, per facilitar un accés més còmode i segur als diversos vagons dels combois que paren a l'estació.\nAixí mateix, es col·locarà nou paviment i il·luminació, seguint criteris d'eficiència energètica. També es construirà una nova marquesina de 80 metres de longitud a la segona andana per millorar la comoditat dels usuaris en cas de mal temps. Finalment, es millorarà el pas inferior.\nTot plegat, uns treballs que seran compatibles, asseguren des de Foment, amb les tasques per modificar l'actual configuració de les vies, la instal·lació del tercer fil i l'execució de la passarel·la que desenvolupa l'Autoritat Portuària de Tarragona per unir el centre de la ciutat amb el mar. Així mateix, totes les obres es faran mantenint l'explotació comercial de l'estació.\n"Bona notícia" a l'espera dels detalls\nLa portaveu de l'equip de govern de l'Ajuntament de Tarragona, Begoña Floria, ha celebrat la notícia tot i no conèixer encara el contingut del projecte. Malgrat això, ha assegurat que estaran "especialment atents" a que es contempli la resolució dels problemes d'accessibilitat de l'estació. També ha demanat celeritat. Finalment, ha carregat tant contra el govern català com l'espanyol, pel dèficit d'inversions que pateix Tarragona. "Hi ha un centralisme barceloní i madrileny històric", ha lamentat, contundent.


Mapa de Recursos Inclusius: Projecte d'Intervenció Comunitària Intercultural (ICI). Casal dels Infants.\nProjecte d'Intervenció Comunitària Intercultural (ICI). Casal dels Infants.\nEl projecte ICI és un projecte de intervenció comunitària pel desenvolupament del conjunt de la comunitat de Salt per tal d'enfortir el territori de majors eines per l'anàlisi i la posada en marxa d'actuacions socials de forma conjunta i transversal per part de les administracions, els recursos tècnics i la ciutadania. El que es pretén en darrer terme és la millora de convivència comunitària intercultural.\nEl Projecte ICI no es defineix com un servei sinó com un projecte des del qual es possibilita o es participa en què diferents serveis, entitats, administracions, dissenyin noves respostes a necessitats socials, ja sigui amb nous serveis o amb la revisió dels existents. Tot i que el Projecte ICI l'implementa el Casal dels Infants, Acció Social als Barris, el projecte com a tal és possible gràcies a la implicació i participació del conjunt d'actors de la comunitat. Es desenvolupa a partir de 3 línies de intervenció específiques: Socioeducativa, Salut Comunitària i Relacions Ciutadanes, que reforcen i sustenten un procés comunitari més global i de tipus transversal.\nDestinataris: Població general\nEl Projecte ICI està adreçat al conjunt de la comunitat, tenint com a destinataris principals la infància, els joves i les famílies. No es defineix com un servei i per tant no té procediments i requisits d'accés.\nTelèfons: 972. 24.51.87 i 682.145.275\nAdreça electrònica: flopez@casaldelsinfants.org\nEtiquetes de comentaris: Ciutadania, Families, Infants, Poblacio_en_general, Relacional, Salt


El Barça fitxa Mike van Beijnen, fill de l'agent de De Jong\nEl Barça ha anunciat el fitxatge de Mike van Beijnen, un lateral dret holandès de 20 anys que arriba amb la carta de llibertat provinent del NAC Breda. El futbolista tindrà una clàusula de 100 milions d'euros.\nEs desconeixen les qualitats futbolístiques del jugador, però el cert és que, casualitat o no, Beijnen és el fill d'Ali Dursun, agent de Frenkie de Jong.\nEl lateral s'incorpora al filial per cobrir la baixa de Moussa Wagué, lateral senegalès que ja ha debutat amb el primer equip i que el curs vinent formarà part de la plantilla d'Ernesto Valverde si no és cedit. L'altre lateral dret del Barça B, Mate Morey, deixarà el club.\n🔵🔴📝 Mike van Beijnen s’incorpora al Barça. El defensa holandés, de 20 anys, arriba al filial amb la carta de llibertat.\n📋 Tota la informació aquí: 👉 https://t.co/mzq1H9FsmX#BarçaB #ForçaBarça🔵🔴 pic.twitter.com/3lqMjx3Oom\n— FC Barcelona B (@FCBarcelonaB) 20 de juny de 2019\nA banda del NAC, Beijnen també ha jugat al PSV Eindhoven i al Willem II, equip on es va formar Frenkie de Jong.\nCopa Amèrica Les quatre imatges que resumeixen perquè Messi mai guanya amb l'Argentina El Nacional


Animus provocandi | Hospitabulis\n« Igual era la canción\nAmb el ganivet a la butxaca »\nDesembre 3, 2013 per hospitabulis\nQuè ho fa que hi hagi gent governant la nostra ciutat que gaudeixi provocant l’oposició? No ho acabo d’entendre, sincerament.\nL’altre dia, per exemple, es va armar un petit sarau al twitter perquè l’alcalde, -ni més, ni menys-, no va considerar apropiada la crítica d’un regidor socialista sobre la decoració nadalenca de la Plaça de la Vila. Ja ho veieu, alta política.\nEl regidor en qüestió, en Josep Duran, té naturalment tot el dret a criticar-ho i ho va fer en un to gens desmesurat i cenyint-se al poc espai que això del twitter permet: “Arbre de centre comercial, Santa Claus inflable, christmas songs, animacions infantils de fast food… La modernitat PP”. I hi afegia dos coixinets: el genèric #badalona, (per tal que qualsevol usuari interessat en la ciutat tingués fàcil accés al seu comentari) i un valoratiu #nadalkitsch, suficientment expressiu de l’impacte que la plaça li havia causat.\nL’alcalde, incomprensiblement, va picar com un ocellet i als pocs minuts va contestar-li “No tenim un gust tan exquisit i refinat com tu. A nosaltres ens agrada el que li agrada a la majoria de la gent. Som així“ . Ja ho veieu: tres frases, tres. I tres retrats del personatge:\nEl primer, el del populisme: vosaltres els sibarites, vosaltres els cultivats, vosaltres els polits, vosaltres els allunyats… Això és el que subtilment li etziba a l’exregidor de cultura de la ciutat. I li endinya com un retret, com si diguéssim. Em sorprèn. La plaça justament es troba ben a prop del nou Centre del Carme, on la Fundació Sorigué ha instal.lat una exposició d’art contemporani, inaugurada, pel mateix alcalde,poc abans de la festassa dels llums amb la Minnie i en Mickey. De debò l’alcalde creu que a la majoria de gent li agraden, per exemple, Kiki Smith o Edgar de Souza. No, naturalment. De fet, la majoria de gent ni els coneixem aquests artistes. Però es tracta d’elevar el llistó de la ciutat, de cultivar les persones. D’això és del que es queixava, m’imagino, en Duran. De la capacitat populista de fer discursos diferents que té el govern segons el públic al que s’adreça. I de la voluntat, subtilment expressada, de mantenir els ciutadans en un estat idèntic al que ens voldria, per exemple, el director de qualsevol gran centre comercial.\nEl segon retrat, el de la pretesa centralitat. Ens agrada el que agrada a la majoria, diu. L’alcalde que dicta, a sensu contrari, el cànon de la bellesa, de l’art i del gust. Crec que, en política, la recerca de la transversalitat, el descobriment dels desitjats espais majoritaris, res tenen a veure amb els gustos, ja siguin gastronòmics, musicals, pictòrics o escenogràfics. Els gustos són un tema individualíssim, personalíssim. Que l’alcalde pretengui ja donar color polític al gust, sincerament em preocupa.\nI tercer retrat, el som així. Com volent dir: aguanta’t Duran, que som impermeables a les crítiques. I en Duran, és clar, aguanta. I aguanta perquè sap que, en el fons, els de la ciutat de primera, treballen sobre la base d’una ciutat que fa anys, quan el propi Duran va entrar a l’ajuntament, no ho era, de primera; perquè sap que, en el fons, el descobriment de les virtuts de la ciutat que el PP està fent des que governa és un cant a la feina feta per gent de tots colors durant molts anys.; perquè sap que aquests de la ciutat de primera fa dos anys explicaven i pregonaven que Badalona era de segona regional.\nPerò torno al començament. Deia que no entenc les provocacions dels governants, que haurien d’agrair la crítica, les opinions i prendre-se-les com un estímul per a la millora. Està clar que al nostre govern local això no s’entén. Només uns minuts més tard de la conversa twittera que us he ressenyat, saltava un regidor de govern, (més papista que el papa) i li propinava a en Duran: “són multitud de veïns que ens paren pel carrer demanant que tornis de Regidor de Cultura”. Quina gràcia!\na Desembre 5, 2013 a 11:30 pm | Resposta Gemma Sala Sebastià\nM’agrada molt el teu post i comparteixo el que expliques. Ho entenc perquè ho he viscut en primera persona. I m’agafo aquest trosset d’espai per explicar-te, molt sintèticament que la regidora de cultura, Montserrat Salgado, encara té la pell més fina. Vaig criticar-li les retallades que s’han fet als premis literaris fa dos anys, vaig protestar silenciosament (només em vaig aixecar i vaig marxar per no sentir-la) amb el darrer discurs d’entrega de premis perquè la mostra que feia del seu desconeixement total del tema (encara posant-se medalles quan no s’ha preocupat absolutament de res dels premis) em va ofendre. Ara, fa uns dies, em va posar de condició que, per continuar al jurat, havia de garantir que no em queixaria més, que tindria la boca tancada. Jo no li he pogut donar el gust, queixar-se i reivindicar és un dret (i un deure) de tots els ciutadans i ciutadanes. I fent abús del seu poder, m’ha despatxat! Molt bé, Salgado! Un aplaudiment!


Quant dura un filtre de ventilació de fans? 2021 | 5 minutos\nEl filtre d ‘Carter Vent està connectat a un tub de respir que connecta l’habitatge del motor i, a continuació, accedir a l’exterior per purificar l’aire. L’aire net torna a través del filtre de ventilació de cárter i al motor per desplaçar-se de nou. Una vegada que l’aire es troba dins del motor, l’aire circula i evacua els subproductes de la combustió, com el vapor d’aigua o els subproductes de la combustió química dissolta. Això us proporciona menys emissions i un vehicle més respectuós amb el medi ambient que si no hi hagués ventilació positiva del criança.\nEl filtre Carter Vent és part del sistema de ventilació de l’habitatge positiu (PCV). Totes les parts del PCV s’han de mantenir obertes i netes de manera que l’aire circuli sense problemes perquè el vostre vehicle funcioni en condicions òptimes. Si el sistema o filtre de cigonyal de cigonyal està connectat o danyat, el motor finalment estarà danyat. Això vol dir que vostè té una reparació relativament senzilla a una reparació molt més gran que inclou la reparació del motor.\nEls problemes més importants amb els sistemes de PCV i el filtre Crankbap es produeix quan “no es mantenen correctament. Quan això succeeix, el vehicle pot tenir un rendiment deficient i el cotxe tindrà molts altres problemes que començareu també. Per mantenir el filtre de ventilació de cárter en bon estat de funcionament, ha de ser substituït sempre que substituïu les bugies. Si això no es fa, s’acumula els fangs d’oli al vostre filtre i causen problemes greus i danyeu el vostre motor. Si no heu inspeccionat el vostre filtre de ventilació de Carter durant molt de temps, comproveu-ho mitjançant un mecànic professional de manera que es pugui substituir si cal.\nLa vàlvula PCV pot durar més temps si es manté regularment encara que sigui possible Funciona en un entorn difícil i està subjecte contínuament a les gotes d’oli del flux d’aire, cosa que fa que sigui més vulnerable a les fallades. A més, es troba en un entorn càlid que també pot utilitzar les parts. A mesura que el filtre de ventilació de l’habitatge pot desgastar-se o danyar amb el pas del temps, és important conèixer els símptomes que indiquen que la part ha de ser substituïda.\nSignes que el vostre filtre de ventilació ha de ser substituït:\nEl vostre motor fuma o consumeix oli\nEscolteu un xiulet del motor\nestalvi de combustible dolent\ndisminució del rendiment del vehicle\nSi trobeu algun d’aquests problemes amb el vostre cotxe, podeu inspeccionar i reparar el problema per un mecànic per evitar qualsevol altre problema amb el vostre cotxe.


El Delta de l'Ebre és la zona humida més gran de Catalunya i una de les més importants de l'Europa Occidental. Una part del delta constitueix el Parc Natural del Delta de l'Ebre., amb una gran riquesa de fauna i de flora. El Delta inclou zones d'aiguamolls, llacunes, salines i al voltant d'un 75 % d'espai dedicat a l'agricultura, sobretot als arrossars. El Delta es reparteix entre les comarques del Baix Ebre i del Montsià i inclou els termes municipals d'Amposta, l'Ampolla, Camarles, Deltebre, Sant Carles de la Ràpita i Sant Jaume d'Enveja. La zona ha estat reiteradament amenaçada per les polítiques hidràuliques espanyoles , sobretot pel possible transvasament d'aigua cap a altres zones que acceleraria el retrocés del delta per l'erosió.\nEl segell és dedicat a la Porta de Santa Maria, una de les entrades del recinte emmurallat d'Hondarribia, a l'extrem oest de la província de Guipúscoa.